**Vipps**

For å gjøre det enklere å gi gaver i kollekt, anbefaler vi Misjonssambandets forsamlinger å tilby muligheten til å betale med Vipps, i tillegg til den tradisjonelle kollektbøssen.

**Slik oppretter du Vipps:**

*Velg 1 eller 2.*

1: Få hjelp til å opprette et Vipps-salgssted under Misjonssambandets organisasjonsnummer ved å sende en epost til [okonomi@nlm.no](mailto:okonomi@nlm.no). Oppgi navn på misjonsfellesskapet samt kontonummer (kontoen må være registrert på Misjonssambandets organisasjonsnummer). Om misjonsfellesskapet har egen logo kan denne også vedlegges og vil da fremkomme som ikon når salgsstedet søkes opp på Vipps. Pengene vil komme inn som en sum på bankkonto normalt to dager etter transaksjonen(e) er gjennomført og vil da fremkomme som en samlet sum pr dag på misjonsfellesskapets kontoutskrift.

2: Opprett Vipps-salgssted på egenhånd. Da trenger fellesskapet eget organisasjonsnummer (registrert i Brønnøysundregisteret). For å ha mest mulig orden blant Misjonssambandets misjonsfellesskap ber vi da om at man registrerer fellesskapet som «\*navn på fellesskap\*, NLM» (f.eks. Salem Bergen, NLM). I dette tilfellet må dere selv holde kontakten med banken vedrørende opprettelse, rapporter og videre administrering.

For spørsmål, send gjerne en henvendelse til [okonomi@nlm.no](mailto:okonomi@nlm.no).

**Andre bruksområder for Vipps**

Vipps kan også brukes til andre formål enn kollekt. Det gjelder for eksempel julemesser, kontingentinnbetaling osv. Da kan de med eget org.nr. opprette et salgssted til de ulike områdene (man kan ha flere salgssteder knyttet til samme bankkonto, eller ulike bankkontoer om man ønsker det).

De som har Vipps-salgssted gjennom Misjonssambandet, må kontakte [okonomi@nlm.no](mailto:okonomi@nlm.no) før man evt. får opprettet flere salgssteder. Når det kommer til flere salgssteder under Misjonssambandets org.nr er det imidlertid vanskeligere å se for seg dette til innbetalinger som krever en liste over navn som har betalt. For rent administrativt er det i utgangpunktet krevende å oversende lister med jevne mellomrom til de foreløpig ca. 300 fellesskapene som så langt har et Vipps-salgssted under Misjonssambandets org.nr. Men ta kontakt på [okonomi@nlm.no](mailto:okonomi@nlm.no) for få finne løsninger for rapporter (f.eks. for kontingentinnbetalinger).

For å benytte seg av tjenesten, må giveren selv laste ned Vipps-appen på sin mobil.

**Priser/gebyrer**

1,50 % av beløpet som gis vil automatisk være trukket fra når misjonsfellesskapet får overført pengene til sin konto.

**Oppdatert informasjon**

Vipps-tjenesten er i stadig utvikling, og nye funksjoner og bruksområder blir utviklet kontinuerlig. Vi henviser derfor til [www.vipps.no](http://www.vipps.no)